વાત લેખના આકારની કે લેખના સ્વરૂપની કરીએ તો બહુ ઓછી જગ્યાએ લેખનું સ્વરૂપ જળવાતું હશે. ઘણા તો ફકરો પણ પાડ્યા વગર આખો ઢગલો કરી દેતા હોય છે ! આવે સમયે લેખની સૂક્ષ્મ વ્યવસ્થા જળવાય નહીં અને કોમેન્ટ કરનારને આઘાપાછા થઈ જવાનું બને. શ્રી અશોકભાઈને લાગ્યું તેવું કોઈનેય લાગવું તો ન જ જોઈએ. મારા જેવા તો લેખની કન્ટેન્ટ ઉપરાંત લેખના સ્વરૂપનીય ચિંતા કરનારને તો હાંસિયામાં લીટા કરીકરીને લેખને સુધારવાની ખણ ઉપડી આવે…..આ અર્થમાં જ મેં બાપુને વ્યાકરણની ચંત્યા કર્યા વગર લખાણના ફ્લોને અને ફોર્સને જ ધ્યાને લેવા લખ્યું હતું.